5.9.2023
EL
Επίσημη Εφημερίδα της Ευρωπαϊκής Ένωσης
C 315/5
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.11250 – RELIANCE / BROOKFIELD / DIGITAL REALTY / JV) (Κείμενο που παρουσιάζει ενδιαφέρον για τον ΕΟΧ) (2023/C 315/05)
1.
Στις 28 Αυγούστου 2023, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Reliance Industries Limited («Reliance», Ινδία), — Project Holdings Three (DIFC) Limited, που ελέγχεται τελικά από την Brookfield Corporation («Brookfield», Καναδάς), — Digital India, LLC, που ελέγχεται τελικά από την Digital Realty Trust, Inc. («Digital Realty», ΗΠΑ), — Mercury Holdings SG Pte. Ltd.
(Σινγκαπούρη) και οι θυγατρικές της BAM DLR Data Centre Services Private Limited, BAM DLR Mumbai Private Limited, BAM DLR Chennai Private Limited, BAM DLR Network Services Private Limited, και BAM DLR Kolkata Private Limited («κοινή επιχείρηση», Ινδία).
H Reliance, η Brookfield και η Digitial Realty θα αποκτήσουν, κατά την έννοια του άρθρου 3 παράγραφος 1 στοιχείο β) και του άρθρου 3 παράγραφος 4 του κανονισμού συγκεντρώσεων, τον κοινό έλεγχο της κοινής επιχείρησης.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η Reliance είναι ινδική εταιρεία του ιδιωτικού τομέα με επιχειρηματικές δραστηριότητες που καλύπτουν διάφορους τομείς, μεταξύ των οποίων η ενέργεια, τα πετροχημικά προϊόντα, το φυσικό αέριο, το λιανικό εμπόριο, τα μέσα ενημέρωσης και η ψυχαγωγία, οι ψηφιακές υπηρεσίες και τα κλωστοϋφαντουργικά προϊόντα. — Η Brookfield παρέχει υπηρεσίες διαχείρισης περιουσιακών στοιχείων, με επίκεντρο τα ακίνητα, τις υποδομές, την ενέργεια από ανανεώσιμες πηγές και τα ιδιωτικά επενδυτικά κεφάλαια. — Η Digital Realty είναι εταιρεία επενδύσεων σε ακίνητα που κατέχει, αποκτά, αναπτύσσει και διαχειρίζεται κέντρα δεδομένων. 3.
Οι επιχειρηματικές δραστηριότητες της κοινής επιχείρησης θα είναι η απόκτηση, η ανάπτυξη και η λειτουργία εγκαταστάσεων κέντρου δεδομένων στην Ινδία.
4. Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
(1) ΕΕ L 24 της 29.1.2004, σ.
1 («κανονισμός συγκεντρώσεων»).